b'\n_START_ARTICLE_\nV\xc3\xa6rdikommissionen\n_START_PARAGRAPH_\nV\xc3\xa6rdikommissionen var en dansk statlig kommisjon nedsatt av Lars L\xc3\xb8kke Rasmussens regjering som et ledd i finanslovsavtalen for 2011. Forslaget om \xc3\xa5 opprette kommisjonen ble fremsatt av Kristendemokraternes folketingsmedlem Per \xc3\x98rum J\xc3\xb8rgensen og inngikk i avtalen mellom forlikspartiene bak finansloven. Mandatet skulle v\xc3\xa6re l\xc3\xb8st innen utgangen av 2012, men kommisjonen ble av Helle Thorning-Schmidts regjering nedlagt med \xc3\xb8yeblikkelig virkning 26. januar 2012.\n_START_SECTION_\nKritikk\n_START_PARAGRAPH_\nProfessor Asbj\xc3\xb8rn Sonne N\xc3\xb8rgaard ved Syddansk Universitet uttalte at han ikke forventet at V\xc3\xa6rdikommissionen kan n\xc3\xa5 noen konkrete resultater. Fra politisk side uttalte Socialistisk Folkepartis kulturtalsperson Pernille Frahm at kommisjonen burde nedlegges hurtigst mulig, mens Socialdemokraterne uttrykte skepsis, men mente at det var klokest \xc3\xa5 avvente hva arbeidet medf\xc3\xb8rte.'